Siin on sportlaste suvine spordibaas kurni- ja võrkpalliväljakutega ning 1964. a. rajama hakatud (ent lõpetamata jäänud) staadioniga. Kuusalu lehtpuudevaeses ümbruses on Kordejani mets kõige liigirikkam. Siin kasvab tamme, haaba, pärna, pihlakat, sarapuud jt. liike. Kevaditi kirendab metsaalune sinililledest ja ülastest, sügiseti punetavad pihlakate pärlikobarad. Seepärast on Kordejani kohaliku rahva armastatuim jalutuspaik.